CELEX: 32019D1220(01)
Language: mt
Date: 2019-12-19 00:00:00
Title: Deċiżjoni tal-Kunsill tad-19 ta’ Diċembru 2019 li taħtar membru tal-Bord Konsultattiv Ewropew għall-Governanza tal-Istatistika2019/C 428/05

20.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 428/5
               
            
         DEĊIŻJONI TAL-KUNSILL
         tad-19 ta’ Diċembru 2019
         li taħtar membru tal-Bord Konsultattiv Ewropew għall-Governanza tal-Istatistika
         (2019/C 428/05)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra d-Deċiżjoni Nru 235/2008/KE tal-Parlament Ewropew u tal-Kunsill tal-11 ta’ Marzu 2008 li tistabbilixxi Bord Konsultattiv Ewropew għall-Governanza tal-Istatistika (1), u b’mod partikolari l-Artikolu 3(5) tagħha,
         Wara li kkunsidra l-opinjoni tal-Kummissjoni Ewropea,
         Billi:
         
                     (1)
                  
                  
                     Bid-deċiżjoni tiegħu tat-18 ta’ Diċembru 2017 (2), il-Kunsill ħatar tliet membri tal-Bord Konsultattiv Ewropew għall-Governanza tal-Istatistika (il-“Bord”) għal mandat ta’ tliet snin mill-1 ta’ Frar 2018.
                  
               
                     (2)
                  
                  
                     Wieħed mit-tliet membri tal-Bord maħtur mill-Kunsill, is-Sur Jaume GARCIA, irriżenja qabel it-tmiem tal-mandat tiegħu.
                  
               
                     (3)
                  
                  
                     Huwa għalhekk meħtieġ li jinħatar membru ġdid tal-Bord.
                  
               
                     (4)
                  
                  
                     F’konformità mal-Artikolu 3(2) tad-Deċiżjoni Nru 235/2008/KE, il-membri tal-Bord għandhom jintgħażlu minn fost esperti li għandhom kompetenza eċċellenti fil-qasam tal-istatistika,
                  
               ADOTTA DIN ID-DEĊIŻJONI:
         
            Artikolu 1
            Is-Sur Priit POTISEPP huwa b’dan maħtur bħala membru li jirrappreżenta lill-Kunsill fil-Bord Konsultattiv Ewropew għall-Governanza tal-Istatistika għal mandat ta’ tliet snin.
         
         
            Artikolu 2
            Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-19 ta’ Diċembru 2019.
            
               
                  Għall-Kunsill
               
               
                  Il-President
               
               K. MIKKONEN
            
         
         
            (1)  ĠU L 73, 15.3.2008, p. 17.
         
            (2)  Id-Deċiżjoni tal-Kunsill tat-18 ta’ Diċembru 2017 li taħtar tliet membri tal-Bord Konsultattiv Ewropew għall-Governanza tal-Istatistika (ĠU C 439, 20.12.2017, p. 5).